cometadata/datacite-titles-descriptions-related-identifiers huggingface dataset:
DOI: 10.14457/lru.res.2022.43
title: การพัฒนาผลสัมฤทธิ์ทางการเรียนและความสามารถในการแก้ปัญหาทางคณิตศาสตร์ เรื่อง การลบจำนวนเต็ม ของนักเรียนชั้นมัธยมศึกษาปีที่ 1 โดยใช้เทคนิคเพื่อนคู่คิด (Think pair share)

description: การวิจัยครั้งนี้มีวัตถุประสงค์เพื่อ 1) เพื่อเปรียบเทียบผลสัมฤทธิ์ทางการเรียนคณิตศาสตร์ของนักเรียนชั้นมัธยมศึกษาปีที่ 1 โรงเรียนราชประชานุเคราะห์ 52 เรื่องการลบจำนวนเต็ม ก่อนและหลังได้รับการจัดการเรียนรู้โดยใช้การจัดการเรียนรู้โดยเทคนิคเพื่อนคู่คิด (Think pair share) 2) เพื่อเปรียบเทียบความสามารถในการแก้ปัญหาทางคณิตศาสตร์ของนักเรียนชั้นมัธยมศึกษาปีที่ 1 โรงเรียนราชประชานุเคราะห์ 52 เรื่องการลบจำนวนเต็ม ก่อนและหลังได้รับการจัดการเรียนรู้โดยใช้การจัดการเรียนรู้โดยเทคนิคเพื่อนคู่คิด (Think pair share) 3) เพื่อศึกษาความพึงพอใจของนักเรียนชั้นมัธยมศึกษาปีที่ 1 โรงเรียนราชประชานุเคราะห์ 52 ต่อการจัดการเรียนรู้วิชาคณิตศาสตร์ หลังการจัดการเรียนรู้โดยเทคนิคเพื่อนคู่คิด (Think pair share) กลุ่มตัวอย่าง ได้แก่ นักเรียนชั้นมัธยมศึกษาปีที่ 1/2 ภาคเรียนที่ 1 ปีการศึกษา 2564 จำนวน 1 ห้องเรียน มีนักเรียนจำนวน 20 คน เนื่องจากการศึกษาครั้งนี้เป็นการศึกษานำร่อง เพื่อประเมินการจัดการเรียนรู้โดยเทคนิคเพื่อนคู่คิด (Think pair share) จึงได้คัดเลือกนักเรียนมีผลสัมฤทธิ์ทางการเรียนและความสามารถในการแก้ปัญหาทางคณิตศาสตร์ต่ำ จำนวน 1 ห้องเรียน จากจำนวนทั้งสิ้น 4 ห้องเรียน โดยมีจำนวนนักเรียน 20 คน จากทั้งหมด 76 คน เครื่องมือที่ใช้ในการวิจัยครั้งนี้ ได้แก่ แผนการจัดการเรียนรู้ แบบทดสอบวัดผลสัมฤทธิ์ทางการเรียน แบบสอบวัดความสามารถในการแก้ปัญหาทางคณิตศาสตร์ แบบวัดความพึงพอใจ สถิติที่ใช้ในการวิเคราะห์ข้อมูล ได้แก่ สถิติพรรณนา โดยนำเสนอค่าความถี่ ร้อยละ ค่าเฉลี่ย/ส่วนเบี่ยงเบนมาตรฐาน และสถิติทดสอบ t test แบบรายคู่ ผลการวิจัยพบว่า 1) นักเรียนชั้นมัธยมศึกษาปีที่ 1 โรงเรียนราชประชานุเคราะห์ 52 มีผลสัมฤทธิ์ทางการเรียนวิชาคณิตศาสตร์ ที่ใช้การจัดการเรียนรู้โดยเทคนิคเพื่อนคู่คิด (Think pair share) หลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 2) นักเรียนชั้นมัธยมศึกษาปีที่ 1 โรงเรียนราชประชานุเคราะห์ 52 มีความสามารถในการแก้ปัญหาทางคณิตศาสตร์ ที่ใช้การจัดการเรียนรู้โดยเทคนิคเพื่อนคู่คิด (Think pair share) หลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 3) ความพึงพอใจของนักเรียนชั้นมัธยมศึกษาปีที่ 1 โรงเรียนราชประชานุเคราะห์ 52 ต่อการจัดการเรียนรู้วิชาคณิตศาสตร์ หลังการใช้การจัดการเรียนรู้โดยเทคนิคเพื่อนคู่คิด (Think pair share) อยู่ในระดับพอใจมากที่สุด จากผลการศึกษาที่ได้ นักเรียนชั้นมัธยมศึกษาปีที่ 1 โรงเรียนราชประชานุเคราะห์ 52 มีผลสัมฤทธิ์ทางการเรียนคณิตศาสตร์ และความสามารถในการแก้ปัญหาทางคณิตศาสตร์ เรื่อง การลบจำนวนเต็ม โดยใช้การจัดการเรียนรู้โดยเทคนิคเพื่อนคู่คิด (Think pair share) ดีขึ้น และได้สื่อการเรียนรู้ เรื่อง การลบจำนวนเต็ม ไว้ใช้เป็นแนวทางการสอนสำหรับครูผู้สอน ในการจัดการเรียนรู้วิชาคณิตศาสตร์ให้ดีขึ้น รวมถึงผลการวิจัยเป็นประโยชน์และเป็นแนวทางสำหรับครูผู้สอน ที่จะนำไปใช้เป็นแนวทางการสอนในชั้นเรียนเพื่อช่วยให้นักเรียนมีทักษะการแก้ปัญหาทางคณิตศาสตร์ให้ดีขึ้น
DOI: 10.14457/lru.res.2022.44
title: การพัฒนารถจักรยานยนต์เพื่อใช้พลังงานไฟฟ้า

description: รถจักรยานยนต์เป็นยานพาหนะที่สำคัญของประชาชนในกลุ่มที่มีรายได้น้อยถึงรายได้ปานกลาง โดยเฉพาะในเมืองใหญ่ที่มีการจราจรคับคั่งอย่างเช่น กรุงเทพมหานคร เนื่องจากมีความคล่องตัวในการใช้งาน เพื่อการขนส่งซึ่งตอบสนองต่อการดำเนินธุรกิจในทุกระดับ ปริมาณรถจักรยานยนต์ที่เพิ่มขึ้นส่งผลให้การใช้น้ำมันเบนซินมีปริมาณเพิ่มตามไปด้วย รถจักรยานยนต์เป็นแหล่งระบายก๊าซไฮโดรคาร์บอนสูงสุดถึงร้อยละ 70 เมื่อเปรียบเทียบกับ ยานพาหนะประเภทอื่น ๆ ในงานวิจัยนี้ได้มีแนวคิดพัฒนารถจักรยานยนต์เพื่อใช้พลังงานไฟฟ้า เพื่อลดปัญหามลพิษที่เกิดจากการเผาไหม้ของเครื่องยนต์ โดยพัฒนารถจักรยานยนต์เป็นรถพลังงานไฟฟ้าและเพื่อทดสอบสมรรถนะการใช้งานโดยได้นำรถจักรยานยนต์รุ่น Honda Dream 100 มาดัดแปลง ใช้มอเตอร์ไฟฟ้าขนาด 2,200 W ระบบไฟฟ้าขนาด 72 V และ แบตเตอรี่ 72 V 15 Ah ในการทดสอบสมรรถนะของรถจักรยานยนต์พลังงานไฟฟ้า ทำการทดสอบโดยหา อัตราเร่ง ความเร็ว ระยะทางและอัตราการสิ้นเปลืองพลังงาน โดยใช้ความเร็วที่ 30, 40, 50, 60, 70, และ 80 km/hr ผลการทดสอบสมรรถนะการใช้งานของรถจักรยานยนต์พลังงานไฟฟ้า พบว่า อัตราเร่งเฉลี่ย 0 - 80 km/hr น้ำหนักบรรทุก 70 kg ใช้เวลาเฉลี่ย 33 วินาที น้ำหนักบรรทุก 130 kg ใช้เวลา 38 วินาที อีกทั้งทดสอบหาอัตราการสิ้นเปลืองพลังงานที่เหมาะสมจากพิกัดกำลังของมอเตอร์ที่น้ำหนักบรรทุก 70 kg ที่ความเร็วเฉลี่ย 60 km/hr เดินทางได้ระยะทางเฉลี่ย 25.99 km ใช้กำลังไฟฟ้าเฉลี่ย 2,598.69 W และอัตราการสิ้นเปลืองพลังงานคือ 43.31 Whr/km ในขณะที่อัตราการสิ้นเปลืองพลังงานที่เหมาะสมจากพิกัดกำลังของมอเตอร์ที่น้ำหนักบรรทุก 130 kg ที่ความเร็วเฉลี่ย 50 km/hr เดินทางได้ระยะทางเฉลี่ย 23.73 km ใช้กำลังไฟฟ้าเฉลี่ย 2,372.49 W และอัตราการสิ้นเปลืองพลังงานคือ 47.45 Whr/km
DOI: 10.14457/lru.res.2022.45
title: การพัฒนาระบบบริหารจัดการหอพักซากุระ 2 อำเภอเมือง จังหวัดนครสวรรค์

description: งานวิจัยนี้มีวัตถุประสงค์เพื่อ 1) เพื่อศึกษา วิเคราะห์ และออกแบบระบบบริหารจัดการหอพักซากุระ 2 2) เพื่อพัฒนาระบบบริหารจัดการหอพักซากุระ 2 3) เพื่อประเมินความพึงพอใจการใช้ระบบงานบริหารการจัดการหอพักซากุระ 2 กลุ่มตัวอย่าง คือ เจ้าของกิจการ จากผู้ดูแลระบบ และผู้ใช้งานทั่วไปจำนวน 20 คน เครื่องมือที่ใช้ในการวิจัยคือ แบบสำรวจความพึงพอใของผู้ใช้งานระบบ สถิติที่ใช้คือ ค่าเฉลี่ยและส่วนเบี่ยงเบนมาตรฐาน ผลการวิจัยพบว่า 1) การพัฒนาระบบบริหารจัดการหอพักซากุระ 2 โดยระบบมีความสามารถในการจัดการข้อมูลให้กับเจ้าของหอพัก ดังนี้ ส่วนจัดการข้อมูลผู้ใช้งาน ส่วนจัดการข้อมูลลูกค้า ส่วนจัดการข้อมูลห้องพัก ส่วนจัดการข้อมูลการเช่า ส่วนจัดการข้อมูลการชำระเงิน และส่วนจัดทำรายงานต่างๆ 2) ผลการศึกษาช่วยลดระยะเวลาในการทำงานในการจัดเก็บข้อมูลลงในคอมพิวเตอร์แทนการเก็บเอกสารเข้าแฟ้มและการค้นหาข้อมูลลูกค้าได้สะดวกรวดเร็วยิ่งขึ้น
DOI: 10.14457/lru.res.2022.46
title: การพัฒนาระบบเว็บไซต์สำหรับสั่งเค้กออนไลน์

description: การวิจัยนี้ มีวัตถุประสงค์เพื่อพัฒนาระบบสั่งเค้กออนไลน์ จัดทำขึ้นโดยการใช้โปรแกรมพัฒนาเว็บแอพพลิเคชัน PHP และโปรแกรมจัดการฐานข้อมูล MySQL โดยระบบประกอบด้วย ส่วนจัดการข้อมูลสินค้า ส่วนค้นหาสินค้า ส่วนการสั่งซื้อสินค้า และระบบรายงานการขาย ผลการวิจัยพบว่า ได้ระบบส่งเค้กออนไลน์ที่สามารถจัดการข้อมูลสินค้าได้อย่างมีประสิทธิภาพ มีระบบการค้นหาสินค้าและ การสั่งซื้อสินค้าที่มีประสิทธิภาพ และสามารถรายงานการขายเค้กได้อย่างถูกต้อง จากผลการประเมินความพึงพอใจของผู้ใช้งาน โดยภาพรวมความพึงพอใจบุคคลทั่วไป มีค่าเฉลี่ยที่ 4.5 อยู่ในระดับดีมาก และความพึงพอใจโดยผู้เชี่ยวชาญ 4.45 ความพึงพอใจของการใช้งานของระบบอยู่ในระดับดี
DOI: 10.14457/lru.res.2022.47
title: การพัฒนาสื่อการเรียนการสอนเสมือนจริง เรื่องดาวเคราะห์ในระบบสุริยะ วิชาวิทยาศาสตร์ สำหรับนักเรียนชั้นมัธยมศึกษาปีที่ 3 โรงเรียนปากชมวิทยา

description: งานวิจัยครั้งนี้มีวัตถุประสงค์ 1) เพื่อพัฒนาสื่อการเรียนการสอนเสมือนจริง ประกอบการเรียนรู้ วิชาวิทยาศาสตร์ เรื่องดาวเคราะห์ในระบบสุริยะ สำหรับมัธยมศึกษาปีที่ 3 โรงเรียนปากชมวิทยา และให้ผู้ใช้งานได้รับความรู้ที่เกี่ยวกับระบบสุริยะได้อย่างถูกต้อง และ 2) เพื่อศึกษาความพึงพอใจของผู้ใช้งาน สื่อการเรียนการสอนเสมือนจริงในรูปแบบ 3 มิติ ประกอบการเรียนรู้ วิชาวิทยาศาสตร์ เรื่องดาวเคราะห์ในระบบสุริยะ สำหรับ มัธยมศึกษาปีที่ 3 โรงเรียนปากชมวิทยา เครื่องมือที่ใช้คือแบบประเมินความพึงพอใจในการใช้สื่อการเรียนการสอน และ สื่อการเรียนการสอนเสมือนจริงในรูปแบบ 3 มิติ ประกอบการเรียนรู้ วิชาวิทยาศาสตร์ เรื่องดาวเคราะห์ในระบบสุริยะ สถิติที่ใช้ในงานวิจัย ได้แก่ค่าเฉลี่ย ค่าส่วนเบี่ยงเบนมาตรฐาน กลุ่มตัวอย่างจำนวน 42 คน ประกอบด้วยนักเรียนชั้นมัธยมศึกษาปีที่ 3 และผู้สอน โรงเรียนปากชมวิทยา จังหวัดเลย ผลการวิจัยพบว่า การพัฒนาสื่อการเรียนการสอนเสมือนจริง ประกอบการเรียนรู้ วิชาวิทยาศาสตร์ เรื่องดาวเคราะห์ในระบบสุริยะ สำหรับมัธยมศึกษาปีที่ 3 โรงเรียนปากชมวิทยา สามารถนำไปใช้ในการเรียนการสอนได้ดี และผู้เรียนมีความพึงพอใจของการใช้สื่อภาพรวมอยู่ในระดับมาก มีค่าเฉลี่ยเท่ากับ 3.90 ส่วนเบี่ยงเบนมาตรฐานเท่ากับ 0.48
DOI: 10.14457/lru.res.2022.48
title: การพัฒนาสื่อการ์ตูนแอนิเมชัน 2 มิติ เพื่อการประชาสัมพันธ์การท่องเที่ยวเขตรักษาพันธุ์สัตว์ป่าภูหลวง อำเภอภูเรือ จังหวัดเลย

description: การจัดทำวิจัยครั้งนี้มีวัตถุประสงค์ 1) เพื่อการพัฒนาสื่อการ์ตูนแอนิเมชัน 2 มิติ เพื่อการประชาสัมพันธ์การท่องเที่ยวเขตรักษาพันธุ์สัตว์ป่าภูหลวง อำเภอภูเรือ จังหวัดเลย 2) เพื่อถ่ายทอดและเผยแพร่สื่อแนะนำการท่องเที่ยว พร้อมทั้งศึกษาความพึงพอใจของผู้ใช้สื่อการ์ตูนแอนิเมชัน 2 มิติ และ 3) เพื่อการประชาสัมพันธ์การท่องเที่ยวเขตรักษาพันธุ์สัตว์ป่าภูหลวง อำเภอภูเรือ จังหวัดเลย กลุ่มตัวอย่างในงานวิจัยจำนวน 109 คน เครื่องมือเป็นแบบประเมินความพึงพอใจ คือ สื่อการ์ตูนแอนิเมชัน 2 มิติ การประชาสัมพันธ์การท่องเที่ยวเขตรักษาพันธุ์สัตว์ป่าภูหลวง อำเภอภูเรือ จังหวัดเลย และแบบประเมินความพึงพอใจรูปแบบออนไลน์ ของการใช้สื่อการ์ตูนแอนิเมชัน 2 มิติ สถิติที่ใช้ในงานวิจัยคือ ค่าเฉลี่ย และค่าเบี่ยงเบนมาตรฐาน ผลงานวิจัยพบว่าได้สื่อการ์ตูนแอนิเมชัน 2 มิติ เพื่อการประชาสัมพันธ์การท่องเที่ยวเขตรักษาพันธุ์สัตว์ป่าภูหลวง อำเภอภูเรือ จังหวัดเลย และมีความพึงพอใจของการพัฒนาสื่อการ์ตูนแอนิเมชัน 2 มิติ ภาพรวมอยู่ในระดับมากที่สุด ค่าเฉลี่ยเท่ากับ 4.51 ส่วนเบี่ยงเบนมาตรฐานเท่ากับ 0.34
DOI: 10.14457/lru.res.2022.49
title: การพัฒนาสุนทรียภาพของพาสาเกตด้วยกระบวนการวิจัยเชิงปฏิบัติการแบบมีส่วนร่วม

description: การวิจัยนี้ เป็นการวิจัยเชิงคุณภาพมีวัตถุประสงค์ประกอบด้วย 1) เพื่อศึกษาวัสดุที่สามารถนำมาพัฒนาประกอบพาสาเกต 2) เพื่อศึกษาภาชนะที่เหมาะสมในการประกอบพาสาเกต 3) เพื่อการพัฒนาสุนทรียภาพของพาสาเกต ผลการวิจัยพบว่า 1) วัสดุในการนำมาพัฒนาประกอบพาสาเกต แบ่งออกเป็น 2 ประเภท คือ วัสดุที่ใช้ในการตกแต่งอาหารในพาสาเกต และวัสดุที่ใช้ในประกอบภาชนะในการตกแต่งอาหารเพื่อสร้างสุนทรียภาพของพาสาเกต 2) ภาชนะในชุมชนที่พบในการประกอบพาสาเกต มี 2 รูปแบบ คือ ภาชนะจากภูมิปัญญาท้องถิ่นที่ถูกประดิษฐ์ขึ้นเพื่อรองรับอาหารในพาสาเกต เช่น เครื่องจักสานที่ทำจากไม้ไผ่หรือวัสดุธรรมชาติ หม้อเครื่องปั้นดินเผา ฯลฯ และภาชนะสำเร็จรูปที่นิยมใช้ในปัจจุบัน เช่น จาน ชาม ช้อน เซรามิก แก้ว ฯลฯ 3) การพัฒนาสุนทรียภาพของพาสาเกตควรคำนึงถึงรากฐานท้องถิ่น 4 ด้านคือ ด้านทรัพยากร ด้านเครือข่ายทางสังคม ด้านการปรับตัวต่อธรรมชาติ และด้านประวัติศาสตร์ท้องถิ่น
DOI: 10.14457/lru.res.2022.50
title: การพัฒนาและปรับปรุงกระบวนการพิจารณาสินเชื่อธุรกิจ SMEs

description: การศึกษานี้ มีวัตถุประสงค์เพื่อหาสาเหตุของปัญหาที่ทำให้กระบวนการพิจารณาสินเชื่อธุรกิจ SMEs ล่าช้า และนำเสนอ แนวทางการพัฒนาปรับปรุง เพื่อลดขั้นตอนและระยะเวลาของกระบวนการพิจารณาสินเชื่อธุรกิจ SMEs ให้บริการเป็นไปด้วย ความรวดเร็ว วิธีการศึกษาเป็นการวิจัยเชิงปริมาณ โดยใช้แบบสอบถามสำรวจข้อมูลกลุ่มตัวอย่าง จำนวน 225 คน จากกลุ่มพนักงานที่ทำงานในหน่วยงานภายใต้สังกัด ฝ่ายบริหารศูนย์ธุรกิจลูกค้า SMEs และวิธีการศึกษาเชิงคุณภาพ โดยใช้การสัมภาษณ์กลุ่มพนักงาน ที่ทำงานในหน่วยงานภายใต้สังกัดฝ่ายบริหารศูนย์ธุรกิจลูกค้า SMEs จำนวน 6 คน และผู้ประกอบการธุรกิจ SMEs จำนวน 4 คน สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน และวิเคราะห์ค้นหาสาเหตุที่แท้จริงของปัญหาด้วยแผนผังก้างปลา (Fish Bone Diagram) ผลการศึกษาพบว่า ความคิดเห็นต่อปัจจัยที่ส่งผลกระทบทำให้เกิดความล่าช้าของกระบวนการพิจารณาสินเชื่อธุรกิจ SMEs จากองค์ประกอบภายใน 7 ประการขององค์กร (7S's McKinsey) โดยภาพรวม ผู้ตอบแบบสอบถาม มีความคิดเห็นอยู่ในระดับมาก มีความสำคัญในทุกๆ ด้าน ล้วนมีอิทธิพลต่อการพัฒนาปรับปรุงกระบวนการพิจารณาสินเชื่อธุรกิจ SMEs เมื่อพิจารณาเป็นรายด้านจากค่าเฉลี่ย ด้านค่านิยมร่วม (Shared Values) มีความคิดเห็นอยู่ในระดับมากที่สุด ที่องค์กรควรให้ความสำคัญและทำการปรับปรุงแก้ไขมากที่สุด และนำผลการศึกษามาสร้างแนวทางแก้ไขปัญหา โดยใช้หลักการ "ความสูญเสีย 7 ประการ" ร่วมกับการนำเสนอ "แนวทางการจัดทำคู่มือการปฏิบัติงาน"
DOI: 10.14457/lru.res.2022.51
title: การพัฒนาแอปพลิเคชันเสมือนจริง AR เพื่อส่งเสริมการท่องเที่ยว: กรณีศึกษา สกายวอล์ค ภูคกงิ้ว จังหวัดเลย

description: งานวิจัยครั้งนี้มีวัตถุประสงค์ 1) เพื่อพัฒนาแอปพลิเคชันเสมือนจริง AR เพื่อส่งเสริมการท่องเที่ยว สกายวอล์ค ภูคกงิ้ว และ 2) เพื่อศึกษาความพึงพอใจของผู้ใช้งานแอปพลิเคชันเสมือนจริง AR เพื่อส่งเสริมการท่องเที่ยว สกายวอล์ค ภูคกงิ้ว เครื่องมือที่ใช้คือแบบประเมินความพึงพอใจในการใช้แอปพลิเคชันเสมือนจริงในรูปแบบ 3 มิติ สถิติที่ใช้ในงานวิจัย ได้แก่ความถี่ ค่าเฉลี่ย และค่าส่วนเบี่ยงเบนมาตรฐาน สถิติที่ใช้ในงานวิจัย ได้แก่ ค่าเฉลี่ย ค่าส่วนเบี่ยงเบนมาตรฐาน จากกลุ่มตัวอย่างนักท่องเที่ยว จำนวน 384 คน ผลการวิจัยพบว่า ความพึงพอใจของการการพัฒนาแอปพลิเคชันเสมือนจริง AR เพื่อส่งเสริมการท่องเที่ยว: กรณีศึกษา สกายวอล์ค ภูคกงิ้ว จังหวัดเลย พบว่าผู้ใช้มีความพึงพอใจเฉลี่ยภาพรวม ประกอบด้วยด้านการออกแบบและการนำไปใช้อยู่ในระดับมาก มีค่าเฉลี่ยเท่ากับ 4.30 ส่วนเบี่ยงเบนมาตรฐาน เท่ากับ 0.61
DOI: 10.14457/lru.res.2022.52
title: การยกระดับคุณภาพการศึกษา ภายใต้การหนุนเสริมของ Coaching Teams ในโรงเรียนเขตพื้นที่จังหวัดเลย

description: การวิจัยนี้มีวัตถุประสงค์เพื่อ 1) เสริมสร้างศักยภาพของครูผู้สอน ให้มีความเป็นมืออาชีพในการจัดการเรียนการสอน 2) พัฒนาเครือข่ายความร่วมมือยกระดับคุณภาพการศึกษาในเขตพื้นที่จังหวัดเลย และ 3) ส่งเสริมครูให้สามารถสร้างนวัตกรรมการจัดการเรียนรู้โดยใช้ปัญหาเป็นฐานในโรงเรียน กลุ่มเป้าหมายที่เข้าร่วมโครงการมีทั้งหมด 34 โรงเรียน จำนวนครู 120 คน ประกอบด้วยครูกลุ่มสาระการเรียนรู้ภาษาไทย คณิตศาสตร์ วิทยาศาสตร์ และภาษาอังกฤษ เป็นการวิจัยเชิงคุณภาพ มีขั้นตอนการดำเนินงานคือ 1) ประชุมสร้างความเข้าใจในการดำเนินกิจกรรมร่วมกัน 2) พัฒนาทีมโคชให้มีทักษะการโคช 3) พัฒนาครูด้านการจัดกิจกรรมการเรียนการสอนและการสร้างนวัตกรรมสำหรับนำไปใช้พัฒนายกผลสัมฤทธิ์ทางการเรียนของนักเรียน 4) ทีมโคชทำหน้าที่หนุนเสริมการทำงานของครู และเก็บรวบรวมข้อมูลโดยใช้เครื่องมือแบบสัมภาษณ์และการบันทึกภาคสนาม วิเคราะห์ข้อมูลโดยการวิเคราะห์เนื้อหา ผลการวิจัยพบว่า 1) ครูผู้สอนมีความรู้ความเข้าใจด้านการจัดการเรียนรู้เพิ่มขึ้น สามารถออกแบบการจัดกิจกรรมการเรียนรู้ สร้างนวัตกรรมและนำไปใช้กับนักเรียน ทำให้นักเรียนมีความพึงพอใจต่อการจัดกิจกรรมการเรียนการสอนของครู และมีผลสัมฤทธิ์ทางการเรียนเพิ่มขึ้น 2) การสร้างเครือข่ายความร่วมมือยกระดับคุณภาพการศึกษา ประกอบไปด้วย 2 ส่วนใหญ่ๆ ดังนี้ ส่วนที่ 1 ทีมหลัก (Supervisor Teams) ได้แก่ อาจารย์มหาวิทยาลัยราชภัฏเลยร่วมกับศึกษานิเทศก์สำนักงานศึกษาธิการจังหวัดเลย และส่วนที่ 2 ทีมทำงานระดับพื้นที่ (Coaching Teams) ได้แก่ ศึกษานิเทศก์ของเขตพื้นที่การศึกษา ผู้บริหารโรงเรียนและครูแกนนำ ซึ่งทำ 2 ทีมมีบทบาทหน้าที่ในการเป็นโคชให้กับครูกลุ่มเป้าหมายที่เข้าร่วมโครงการ และ 3) ครูมีนวัตกรรมการจัดการเรียนรู้โดยใช้ปัญหาเป็นฐาน (Problem Base Learning) ทั้ง 4 กลุ่มสาระการเรียนรู้ และสามารถนำไปใช้ในการพัฒนานักเรียนได้จริง
DOI: 10.14457/lru.res.2022.53
title: การลดความล่าช้าของกระบวนการทำถั่วคั่วทรายด้วยเทคนิค ECRS

description: งานวิจัยนี้มีวัตถุประสงค์เพื่อลดความล่าช้าที่เกิดขึ้นในกระบวนการทำถั่วคั่วทรายของวิสาหกิจชุมชนแห่งหนึ่ง โดยผู้วิจัยได้ลงพื้นที่เก็บข้อมูลจากการสัมภาษณ์ผู้ประกอบการ ข้อมูลที่เก็บรวบรวมได้แก่ กระบวนการทำงานทั้งหมดตั้งแต่รับวัตถุดิบจนถึงบรรจุลงหีบห่อ เวลาในเฉลี่ยในการทำงาน จากนั้นนำข้อมูลมาเขียนให้อยู่ในรูปแบบแผนผังกระบวนการทำงาน (Flow Chart) เพื่อให้เห็นกระบวนการทำงานที่ใช้เวลานานที่สุดและคัดเลือกกระบวนการนั้นมาวิเคราะห์หาความล่าช้าโดยใช้แผนผังกระบวนการไหล (Flow Process Chart) และการประยุกต์แนวคิดแบบลีน จากนั้นระดมสมองเพื่อเลือกปัญหาที่สามารถแก้ไขได้ทันที โดยใช้แผนผังก้างปลา (Fishbone diagram) ในการหาสาเหตุของความล่าช้า พร้อมทั้งเสนอแนวทางแก้ไขปัญหาด้วยเทคนิค ECRS ผลการศึกษาพบว่าสาเหตุความล่าช้าเกิดจากคนและวิธีการทำงาน ผู้วิจัยจึงนำเทคนิค ECRS มาประยุกต์ใช้ด้วยการทำง่ายขึ้น (Simplify) และการควบคุมมองเห็นด้วยสายตา (Visual Control) ซึ่งทำให้ขั้นตอนการทำงานลดลงร้อยละ 5.56 ระยะเวลาเฉลี่ยลดลงร้อยละ 26.37 เดิมสามารถผลิตได้ 88 kg/วัน หลังทำการปรับปรุงสามารถเพิ่มประสิทธิภาพการผลิตได้เป็น 112 kg/วัน คิดเป็นร้อยละ 27.27 เพิ่มโอกาสในการขายจาก 13,200 บาท/วัน เป็น 16,800 บาท/วัน หรือเพิ่มยอดได้ 3,600 บาท/วัน
DOI: 10.14457/lru.the.2022.4
title: การวิเคราะห์การสั่นสะเทือนของแกนเหล็กหม้อแปลงไฟฟ้าเมื่อแรงดันจากแหล่งจ่ายมีรูปร่างเพี้ยน

description: บทความนี้เป็นการศึกษาการสั่นสะเทือนของแกนเหล็กหม้อแปลงไฟฟ้าในระบบจำหน่าย 30 kVA 1 Ph 50 Hz 22000-480/240 V แรงดันไฟฟ้าที่จ่ายให้แก่ขดลวดเป็นสัญญาณไซน์ที่มีรูปร่างเพี้ยนจากการผ่านวงจรหรี่ไฟ โดยใช้ค่าเปอร์เซ็นต์ความเพี้ยนแรงดันเชิงฮาร์มอนิกรวมเป็นเกณฑ์การแบ่งลักษณะของสัญญาณที่ทำการทดสอบ เพื่อเป็นแนวทางในการวิเคราะห์แนวโน้มความเสียหายที่อาจเกิดขึ้นกับหม้อแปลงไฟฟ้าเมื่อเกิดการสั่นสะเทือนและเป็นข้อมูลที่ช่วยให้ผู้ออกแบบทำการออกแบบหม้อแปลงให้มีอายุการใช้งานที่ยาวนานมากขึ้น ผลการทดลองเมื่อลดจำนวนขดลวดรอบแกนเหล็กหม้อแปลงไฟฟ้าจะทำให้แกนเหล็กหม้อแปลงไฟฟ้ามีการสั่นที่มากขึ้นและมีเสียงรบกวนออกมา เมื่อเปรียบเทียบการสั่นสะเทือนของแกนเหล็กหม้อแปลงด้วยค่าเปอร์เซ็นต์ความเพี้ยนแรงดันเชิงฮาร์มอนิกรวมเป็นตัวแบ่งขนาดของการสั่นสะเทือนพบว่าค่าความเพี้ยนของแรงดันฮาร์มอนิกที่มีค่าน้อยจะมีขนาดการสั่นสะเทือนที่มากกว่าค่าความผิดเพี้ยนของแรงดันฮาร์มอนิกที่มีค่ามาก
DOI: 10.14457/lru.res.2022.54
title: การวิเคราะห์ต้นทุนทางเศรษฐศาสตร์ของผลิตภัณฑ์แปรรูปจากมะม่วง ตำบลบุฮม อำเภอเชียงคาน จังหวัดเลย

description: งานวิจัยนี้มีวัตถุประสงค์เพื่อวิเคราะห์ต้นทุนทางเศรษฐศาสตร์ของผลิตภัณฑ์แปรรูปจากมะม่วง ตำบลบุฮม อำเภอเชียงคาน จังหวัดเลย โดยมีกลุ่มเป้าหมาย คือ กลุ่มแม่บ้านเกษตรกรผู้แปรรูปผลิตภัณฑ์จากมะม่วง ตำบลบุฮม อำเภอเชียงคาน จังหวัดเลย จำนวน 16 คน เก็บรวบรวมข้อมูลโดยใช้แบบสัมภาษณ์ วิเคราะห์ข้อมูลด้วยสถิติ ค่าเฉลี่ย และร้อยละ ผลการวิจัยพบว่ากลุ่มแม่บ้านฯ มีการแปรรูปมะม่วงออกเป็น 4 ชนิด โดยมีต้นทุนทางเศรษฐศาสตร์ของมะม่วงกวนแบ่งเป็นต้นทุนชัดแจ้ง 3,502.96 บาทต่อรอบการผลิต คิดเป็นร้อยละ 99.94 ต้นทุนไม่ชัดแจ้ง 2.02 บาทต่อรอบการผลิต คิดเป็น ร้อยละ 0.06 มะม่วงแช่อิ่มมีต้นทุนชัดแจ้ง 2,501.08 บาทต่อรอบการผลิต คิดเป็นร้อยละ 99.95 ต้นทุนไม่ชัดแจ้ง 1.19 บาท ต่อรอบการผลิต คิดเป็นร้อยละ 0.05 น้ำมะม่วงมีต้นทุนชัดแจ้ง 1,815.11 บาทต่อรอบการผลิต คิดเป็นร้อยละ 99.94 ต้นทุนไม่ชัดแจ้ง 1.13 บาทต่อรอบการผลิต คิดเป็นร้อยละ 0.06 และมะม่วงดองมีต้นทุนชัดแจ้ง 1,158.32 บาทต่อรอบการผลิต คิดเป็นร้อยละ 99.94 ต้นทุนไม่ชัดแจ้ง 0.67 บาทต่อรอบการผลิต คิดเป็นร้อยละ 0.06 ซึ่งผลิตภัณฑ์ทุกประเภทจะมีต้นทุนชัดแจ้งจะมีมากกว่าต้นทุนไม่ชัดแจ้ง และส่วนใหญ่เป็นค่าบรรจุภัณฑ์มากที่สุด หากซื้อบรรจุภัณฑ์ในราคาขายส่งจะสามารถลดต้นทุนนี้ลงได้
DOI: 10.14457/lru.res.2022.55
title: การวิเคราะห์และเปรียบเทียบความสามารถในการทำกำไร ก่อนและระหว่างในช่วงเหตุการณ์ แพร่ระบาดโควิด-19 กรณีศึกษาบริษัทในกลุ่มสินค้าอุปโภคและบริโภค ที่จดทะเบียนในตลาดหลักทรัพย์แห่งประเทศไทย

description: การศึกษาวิจัยครั้งนี้มีวัตถุประสงค์เพื่อวิเคราะห์และเปรียบเทียบความสามารถในการทำกำไร ก่อนและระหว่างในช่วงเหตุการณ์แพร่ระบาดโควิด-19 ของบริษัทในกลุ่มสินค้าอุปโภคและบริโภคที่จดทะเบียนในตลาดหลักทรัพย์แห่งประเทศไทย โดยใช้กลุ่มตัวอย่างจำนวน 37 บริษัท ระหว่างปี 2562 - 2563 จากงบการเงินเป็นรายไตรมาส ทั้งสิ้นจำนวน 140 ข้อมูล โดยใช้สถิติเชิงพรรณนาหา ค?าสูงสุด ค?าต่ำสุด ค?าเฉลี่ย และส?วนเบี่ยงเบนมาตรฐาน และใช้สถิติ t-test ในการทดสอบสมมติฐานเรื่องความแตกต่างของความสามารถในการทำกำไรจากการวิเคราะห์ข้อมูลรายไตรมาสของกลุ่มตัวอย่างจำนวน 140 ข้อมูล โดยการวัดความสามารถในการทำกำไรจากอัตราส่วนทางการเงิน ได้แก่ อัตราส่วนผลตอบแทนจากกำไรขั้นต้น อัตราผลตอบแทนจากการดำเนินงาน อัตราผลตอบแทนจากกำไรสุทธิ และอัตราผลตอบแทนต่อสินทรัพย์รวม ช่วงก่อนและระหว่างในช่วงเหตุการณ์การแพร่ระบาดโควิด-19 พบว่า อัตราส่วนในกลุ่มความสามารถในการทำกำไรของบริษัทในกลุ่มสินค้าอุปโภคบริโภค มีผลการดำเนินงานด้านความสามารถในการทำกำไรในปี 2563 เพิ่มขึ้นจากปี 2562 ทุกอัตราส่วน ส่วนการทดสอบสมมติฐานโดยใช้ t-test นั้นพบว่าไม่มีแตกต่างอย่างมีนัยสำคัญทางสถิติ จากผลการวัดความสามารถในการทำกำไรจากอัตราส่วนทางการเงินในช่วงก่อนและระหว่างการเกิดการแพร่ระบาดของโควิด-19 จึงสรุปได้ว่าในระหว่างปี 2562 และ 2563 เหตุการณ์การแพร่กระจายของโควิด-19 นั้นไม่ได้ส่งผลกระทบโดยตรงกับความสามารถในการทำกำไรของกลุ่มสินค้าอุปโภคและบริโภคที่จดทะเบียนในตลาดหลักทรัพย์แห่งประเทศไทย
DOI: 10.14457/lru.res.2022.56
title: การวิเคราะห์โครงสร้างต้นทุนการปลูกยางพาราของเกษตรกรผู้ปลูกยางพารา ในตำบลวังสะพุง อำเภอวังสะพุง จังหวัดเลย

description: งานวิจัยนี้มีวัตถุประสงค์เพื่อศึกษาโครงสร้างต้นทุนและปัจจัยที่ส่งผลต่อต้นทุนของเกษตรผู้ปลูกยางพาราในตำบลวังสะพุง อำเภอวังสะพุง จังหวัดเลย จำนวน 80 ครัวเรือน โดยคำวนจำนวนตัวอย่างแบบทราบจำนวนประชากร 320 และสุ่มตัวอย่างแบบโควตา (Quota Sampling) และจากนั้นวิธีการคัดเลือกแบบบังเอิญ (Accidental Selection) เพื่อให้ได้ตามจำนวนตัวอย่างที่ต้องการ เครื่องมือที่ใช้ในการรวบรวมข้อมูลคือ แบบสอบถาม ผลการวิจัยพบว่า ต้นทุนเฉลี่ยต่อไร่ในการปลูกยางพารา เท่ากับ 21,727.14 บาท โดยต้นทุนในการลงทุนปลูกยางพาราทั้งหมดเฉลี่ยต่อไร่ เท่ากับ 5,783.01 บาท คิดเป็นสัดส่วนร้อยละ 26.62 ของต้นทุนทั้งหมด โดยมีต้นทุนเกี่ยวกับค่าอุปกรณ์ทางการเกษตรคงที่มากที่สุดเท่ากับ 5,003.93 บาท และ ต้นทุนในการดำเนินงานในการปลูกยางพาราทั้งหมดเฉลี่ยต่อไร่ เท่ากับ 15,944.13 บาท คิดเป็นร้อยละ 73.38 ของต้นทุนทั้งหมด โดยมีต้นทุนเกี่ยวกับค่าแรงมากที่สุดเท่ากับ 4,048.25 บาท และหากเปรียบเทียบต้นทุนทั้ง 2 ประเภทแล้ว พบว่า ต้นทุนเฉลี่ยในการดำเนินการปลูกยางพารามีสัดส่วนมากกว่าต้นทุนในการลงทุนประมาณ 2.76 เท่า
DOI: 10.14457/lru.the.2022.5
title: การศึกษาความต้องการในการใช้ทักษะภาษาอังกฤษของพนักงานสายธุรการ ณ บริษัทเอกชนแห่งหนึ่งในจังหวัดสมุทรสาคร

description: การวิจัยครั้งนี้เป็นการวิจัยเชิงสำรวจ (Survey research) มีวัตถุประสงค์เพื่อศึกษาความต้องการในการใช้ภาษาอังกฤษของพนักงานสายธุรการ ณ บริษัทเอกชนแห่งหนึ่งในจังหวัดสมุทรสาคร กลุ่มตัวอย่างที่ใช้ในการวิจัยครั้งนี้คือ พนักงานสายธุรการ ณ บริษัทเอกชนแห่งหนึ่งในจังหวัดสมุทรสาคร จำนวนทั้งหมด 41 คน โดยใช้วิธีการสุ่มตัวอย่างแบบเจาะจง (Purposive sampling) เครื่องมือที่ใช้ในการเก็บรวบรวมข้อมูลคือ 1) แบบสอบถามความต้องการในการใช้ทักษะภาษาอังกฤษ 2) แบบสอบถามการประเมินตนเองในด้านทักษะการใช้ภาษาอังกฤษ 3) คำถามสัมภาษณ์ สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่า พนักงานสายธุรการ ณ บริษัทเอกชนแห่งหนึ่งในจังหวัดสมุทรสาคร มีระดับความต้องการมากในการใช้ทักษะภาษาอังกฤษด้านการอ่าน การเขียน และการฟังตามลำดับ และมีระดับความต้องการน้อยในการใช้ทักษะภาษาอังกฤษด้านการพูด
DOI: 10.14457/lru.res.2022.57
title: การศึกษาความสามารถในการพิสูจน์ทางเรขาคณิตผ่านการจัดการเรียนรู้โดยเทคนิคผังกราฟิกร่วมกับกระบวนการเรียนรู้แบบสืบสอบ สำหรับนักศึกษาสาขาวิชาคณิตศาสตร์

description: การวิจัยครั้งนี้มีจุดมุ่งหมายเพื่อ 1) เพื่อศึกษาความสามารถในการพิสูจน์ทางเรขาคณิตของนักศึกษาสาขาวิชาคณิตศาสตร์ หลังการจัดการเรียนรู้โดยใช้เทคนิคผังกราฟิกร่วมกับกระบวนการเรียนรู้แบบสืบสอบ และ 2) เพื่อศึกษาความสัมพันธ์ระหว่างความสามารถในการเขียนผังกราฟิกกับความสามารถในการพิสูจน์ทางเรขาคณิตของนักศึกษาสาขาวิชาคณิตศาสตร์ กลุ่มเป้าหมายที่ใช้ในการวิจัยเป็นนักศึกษาสาขาวิชาคณิตศาสตร์ชั้นปีที่ 2 ภาคเรียนที่ 1 ปีการศึกษา 2564 มหาวิทยาลัยราชภัฏเลย จำนวน 57 คน ซึ่งได้มาจากการสุ่มอย่างง่าย ผู้วิจัยใช้เวลาสอนทั้งหมด 16 ชั่วโมง หลังจากดำเนินการสอนครบ ผู้วิจัยทำการทดสอบนักศึกษาด้วยแบบวัดความสามารถในการพิสูจน์ทางเรขาคณิต โดยใช้เวลา 2 ชั่วโมง สถิติที่ใช้ในการวิเคราะห์ข้อมูล ได้แก่ ค่าเฉลี่ย ส่วนเบี่ยงเบนมาตรฐาน ร้อยละ และสถิติทดสอบซี (Z-test) ผลการวิจัยพบว่าผลการวิจัยพบว่า 1) นักศึกษาสาขาวิชาคณิตศาสตร์ชั้นปีที่ 2 ที่ได้รับการจัดการเรียนรู้โดยเทคนิคผังกราฟิกร่วมกับกระบวนการเรียนรู้แบบสืบสอบ มีความสามารถในการพิสูจน์ทางเรขาคณิต ผ่านเกณฑ์เป็นจำนวนมากกว่าร้อยละ 60 ของจำนวนนักศึกษาทั้งหมด อย่างมีนัยสำคัญทางสถิติที่ระดับ .05 และ 2) ความสามารถในการเขียนผังกราฟิก มีความสัมพันธ์ในทิศทางเดียวกันกับความสามารถในการพิสูจน์ทางเรขาคณิตของนักศึกษาสาขาวิชาคณิตศาสตร์ชั้นปีที่ 2 อย่างมีนัยสำคัญทางสถิติที่ระดับ .05 จากผลการศึกษาที่ได้นำไปสู่การขยายผลโดยการนำการจัดการเรียนรู้โดยเทคนิคผังกราฟิกร่วมกับกระบวนการเรียนรู้แบบสืบสอบมาใช้เนื้อหาอื่นที่เกี่ยวข้องกับการพิสูจน์ ทั้งในด้านเรขาคณิตหรือด้านอื่นๆ ของวิชาคณิตศาสตร์